Gottfried (Skap)

A Gottfried wiar en däänsk galeas, diar di 12. Marts 1822 uun a müs faan a Ialew soonk, woorskiinelk tesken Cuxhuuwen an Trischen. Mä det skap ging wäärsfol antiik finjstaken faan't Ual Egypten oner. Jo wiar bestemet för Friedrich Wilhelm III., dojütidjs di könang faan Preußen.

A Gottfried wiar onerwais faan Triest tu Hamborag. Uun Triest wurd hat beleesen faan Heinrich Menu von Minutoli, di enkelt finjstaken salew uun Egypten ütjbodet hed, öödern oober uun Luxor kääft hed. Uun 97 frachtkasten ging a swaarer finjstaken uun buurd. Flook finjstaken san oober auer lun tu Berlin broocht wurden, an kaam diar uk hial uun.

Uun a naacht faan a 11. tu a 12. Marts 1812 kaam det skap uun en swaaren sturem, an soonk üüb en sunbeenk nuurden faan Cuxhuuwen. Aacht maan drinket, an man ään matruus hää det auerlewet. Dialen faan't lääs drääw naibi Cuxhuuwen uun ääg, man a swaarer
staken ging oner, an san bit daalang ferswünjen.

Uun a somer 2011 soocht Martin Segschneider faan't Archeoloogisk Amt uun Schleswig mä en skap efter det steed, huar a finjstaken ferlicht wees küd. Man uk mä neimuudis technik wiar diar niks tu finjen.

 Luke uk diar 

 Terra X, ZDF: Geisterschiff im Wattenmeer üüb YouTube
Kategorie:Skap